Държавен вестник, бр. 99, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  99
Чл. 108. Всяко несъответствие на потреби-
телската стока с договора за продажба, което
се прояви до 6 месеца след доставянето на сто-
ката, се смята, че е съществувало при доставя-
нето є, освен ако се докаже, че липсата на съот-
ветствие се дължи на естеството на стоката или
на характера на несъответствието.
Чл. 109. Потребителят не може да оспори
съответствието на потребителската стока с
договора за продажбата є, когато:
1. при сключването на договора е знаел или
не е могъл да не знае за несъответствието;
2. несъответствието се дължи на материали,
предоставени от потребителя.
Чл. 110. (1) Продавачът отговаря за несъот-
ветствието на потребителската стока с догово-
ра за продажба, дължащо се на неправилно
монтиране или инсталиране на стоката, когато
договорът предвижда монтирането или инста-
лирането є да бъде извършено от продавача или
на негова отговорност.
(2) Продавачът отговаря за несъответствие-
то на потребителската стока с договора за про-
дажба и когато стоката е монтирана или инста-
лирана от потребителя, но несъответствието се
дължи на неправилни указания за монтиране
или инсталиране.
Чл. 111. (1) Всяко споразумение или дого-
вор, сключени с продавач преди появата на
несъответствието на потребителската стока с
договора за продажба, което ограничава или
изключва отговорността на продавача по този
раздел, е нищожно.
(2) Всяко споразумение, с което потребите-
лят заявява, че знае за липсата на съответствие
на потребителската стока с договора за про-
дажба преди неговото сключване, в което не е
посочено естеството на несъответствието, е
нищожно.
Чл. 112. (1) При несъответствие на потреби-
телската стока с договора за продажба потре-
бителят има право да предяви рекламация, като
поиска от продавача да приведе стоката в съот-
ветствие с договора за продажба. В този случай
потребителят може да избира между извър-
шване на ремонт на стоката или замяната є с
нова, освен ако това е невъзможно или избра-
ният от него начин за обезщетение е непропор-
ционален в сравнение с другия.
(2) Смята се, че даден начин за обезщетява-
не на потребителя е непропорционален, ако не-
говото използване налага разходи на продава-
ча, които в сравнение с другия начин на обезще-
тяване са неразумни, като се вземат предвид:
1. стойността на потребителската стока, ако
нямаше липса на несъответствие;
2. значимостта на несъответствието;
3. възможността да се предложи на потреби-
теля друг начин на обезщетяване, който не е
свързан със значителни неудобства за него.
Чл. 113. (1) Привеждането на потребител-
ската стока в съответствие с договора за про-
дажба трябва да се извърши в рамките на един
месец, считано от предявяването на реклама-
цията от потребителя.
(2) След изтичането на срока по ал. 1 потре-
бителят има право да развали договора и да му
бъде възстановена заплатената сума или да иска
намаляване на цената на потребителската сто-
ка съгласно чл. 114.
(3) Привеждането на потребителската сто-
ка в съответствие с договора за продажба е без-
платно за потребителя. Той не дължи разходи
за експедиране на потребителската стока или
за материали и труд, свързани с ремонта є, и не
трябва да понася значителни неудобства.
(4) Потребителят може да иска и обезщете-
ние за претърпените вследствие на несъответ-
ствието вреди.
Чл. 114. (1) При несъответствие на потреби-
телската стока с договора за продажба и когато
потребителят не е удовлетворен от решаването
на рекламацията по чл. 113, той има право на
избор между една от следните възможности:
1. разваляне на договора и възстановяване
на заплатената от него сума;
2. намаляване на цената.
(2) Потребителят не може да претендира за
възстановяване на заплатената сума или за
намаляване цената на стоката, когато търгове-
цът се съгласи да бъде извършена замяна на
потребителската стока с нова или да се поправи
стоката в рамките на един месец от предявява-
не на рекламацията от потребителя.
(3) Потребителят не може да претендира за
разваляне на договора, ако несъответствието
на потребителската стока с договора е незна-
чително.
Чл. 115. (1) Потребителят може да упраж-
ни правото си по този раздел в срок до две
години, считано от доставянето на потреби-
телската стока.
(2) Срокът по ал. 1 спира да тече през време-
то, необходимо за поправката или замяната на
потребителската стока или за постигане на
споразумение между продавача и потребителя
за решаване на спора.
(3) Упражняването на правото на потребите-
ля по ал. 1 не е обвързано с никакъв друг срок за
предявяване на иск, различен от срока по ал. 1.
Чл. 116. Продавачът, който отговаря за не-
съответствието на потребителската стока, има
право на иск за обезщетение за претърпените
вреди срещу лицето, което е причинило несъот-
ветствието, ако се намира в пряка или косвена
договорна връзка с него, както и срещу произ-
водителя, когато той отговаря за несъответст-
вието на стоката. Всяка клауза в договор, която
ограничава или изключва тези права на търго-
веца, е нищожна.